**Madonas novada pašvaldības 2022. gada 20. septembra saistošo noteikumu Nr. 34**

**“Grozījumi Madonas novada pašvaldības 2021. gada 21. novembra saistošajos noteikumos Nr. 19 “Par sociālajiem pakalpojumiem Madonas novadā””**

**paskaidrojuma raksts**

|  |  |
| --- | --- |
| Projekta nepieciešamības pamatojums | Pašvaldība īsteno deinstitucionalizācijas projektu, kas paredz sniegt jaunu sociālo pakalpojumu – dienas aprūpes centra pakalpojums bērniem ar funkcionāliem traucējumiem.  Līdz ar to nepieciešami grozījumi Madonas novada pašvaldības 2021. gada 21. novembra saistošo noteikumu Nr. 19 “Par sociālajiem pakalpojumiem Madonas novadā” (turpmāk – Saistošie noteikumi) 5. punktā, to papildinot ar jaunu sociālā pakalpojuma veidu un saistošo noteikumu 3.1. apakšnodaļā, paredzot sociālā pakalpojuma saņemšanas tā sniegšanas kārtību. |
| Projekta satura izklāsts | Ar saistošajiem noteikumiem tiek izdarītas izmaiņas Saistošo noteikumu 5. punktā, to papildinot ar 5.1.20. apakšpunktu – dienas aprūpes centra pakalpojums bērniem ar funkcionāliem traucējumiem. Tiek izdarītas izmaiņas arī saistošo noteikumu 3.nodaļā, to papildinot ar 3.1.20. apakšnodaļu “Dienas aprūpes centra pakalpojums bērniem ar funkcionāliem traucējumiem”. |
| Projekta ietekme uz pašvaldības budžetu | Grozījumi saistošajos noteikumos neietekmē pašvaldības budžetu. |
| Projekta ietekme uz uzņēmējdarbības vidi | Nav attiecināms. |
| Projekta ietekme uz administratīvajām procedūrām | Saistošie noteikumi līdzšinējo kārtību nemainīs. |
| Informācija par konsultācijām ar privātpersonām | Nav nepieciešama. |

Domes priekšsēdētājs Agris Lungevičs